CELEX: 31987R1094
Language: el
Date: 1987-04-21 00:00:00
Title: Κανονισμός (ΕΟΚ) αριθ. 1094/87 της Επιτροπής της 21ης Απριλίου 1987 που τροποποιεί για δεύτερη φορά τον κανονισμό (ΕΟΚ) αριθ. 1694/86 που καθορίζει τις λεπτομέρειες εφαρμογής σχετικά με τη χορήγηση πριμοδοτήσεων για τις γεννήσεις μόσχων

Avis juridique important

|

31987R1094

Κανονισμός (ΕΟΚ) αριθ. 1094/87 της Επιτροπής της 21ης Απριλίου 1987 που τροποποιεί για δεύτερη φορά τον κανονισμό (ΕΟΚ) αριθ. 1694/86 που καθορίζει τις λεπτομέρειες εφαρμογής σχετικά με τη χορήγηση πριμοδοτήσεων για τις γεννήσεις μόσχων  

Επίσημη Εφημερίδα αριθ. L 106 της 22/04/1987 σ. 0017 - 0017

***** ΚΑΝΟΝΙΣΜΟΣ (ΕΟΚ) αριθ. 1094/87 ΤΗΣ ΕΠΙΤΡΟΠΗΣ  της 21ης Απριλίου 1987  που τροποποιεί για δεύτερη φορά τον κανονισμό (ΕΟΚ) αριθ. 1694/86 που καθορίζει τις λεπτομέρειες εφαρμογής σχετικά με τη χορήγηση πριμοδοτήσεων για τις γεννήσεις μόσχων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1346/86 του Συμβουλίου της 6ης Μαΐου 1986 όσον αφορά τη χορήγηση πριμοδοτήσεων για τις γεννήσεις μόσχων στην Ελλάδα, την Ιρλανδία, την Ιταλία και την Βόρειο Ιρλανδία, και την χορήγηση συμπληρωματικής εθνικής πριμοδοτήσεως στην Ιταλία (1), όπως τροποποιήθηκε τελευταία από τον κανονισμό (ΕΟΚ) αριθ. 467/87 (2), και ιδίως το άρθρο 3,  Εκτιμώντας:  ότι είναι αναγκαίο να προσαρμοσθεί ο κανονισμός (ΕΟΚ) αριθ. 1694/86 της Επιτροπής της 30ής Μαΐου 1986 που καθορίζει τις λεπτομέρειες εφαρμογής σχετικά με τη χορήγηση πριμοδοτήσεως για τις γεννήσεις μόσχων (3), όπως τροποποιήθηκε από τον κανονισμό (ΕΟΚ) αριθ. 381/87 (4), προκειμένου να ληφθούν υπόψη οι τελευταίες τροποποιήσεις που έγιναν από το Συμβούλιο στον προαναφερθέντα κανονισμό (ΕΟΚ) αριθ. 1346/86·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 1 πρώτη περίπτωση του κανονισμού (ΕΟΚ) αριθ. 1694/86, οι όροι «από 28 Απριλίου 1986 έως 5 Απριλίου 1987 » αντικαθίστανται από του όρους «από 6 Απριλίου 1987 έως 31 Δεκεμβρίου 1988».  Άρθρο 2  Στο άρθρο 3, οι όροι «η Ελλάς» διαγράφονται.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 6 Απριλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Απριλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 119 της 8. 5. 1986, σ. 39.  (2) ΕΕ αριθ. L 48 της 17. 2. 1987, σ. 1.  (3) ΕΕ αριθ. L 146 της 31. 5. 1986, σ. 54.  (4) ΕΕ αριθ. L 36 της 7. 2. 1987. σ. 11.